陳展鵬揞荷包撐林夏薇鑽石店 自爆揀粒大嘢送畀單文柔
2024年04月05日 22:56
東網電視
更多新聞短片
藝人陳展鵬和林夏薇晚上(5日)到無綫電視城錄影《獎門人HUG HUG媽咪感謝祭》,剛由外地返港的薇薇,透露忙於籌備個人的鑽石品牌,她表示:「嚟緊5月會喺網上推出,6、7月就會陸續喺香港、內地、新加坡、印尼、新西蘭開實體店。」問薇薇投資了多少資金?她說:「唔講住,我自己都未去計,但就用晒自己心機,身心都全程投入。(你咁忙點拍劇?)冇影響㗎,我都係拍完《黑色月光》先去。」她又指老公一向是其生意上的導師,給予她很多意見。
而「愛妻號」的陳展鵬則自爆已訂了鑽石送給太太單文柔,他說:「聽講粒鑽石係要『種』嘅,係實驗室培育鑽,我緊係揀粒大嘢,但要睇吓幾大粒同價錢先。」薇薇踢爆展鵬:「佢一睇到新聞即刻問我,總之價錢包你滿意,畀最優惠你。自己鍾意靚嘢,希望愛美人士可以用低成本買到心頭好,品質亦有保證。」問展鵬可有興趣投資做生意?他笑言:「我以前有戴耳環,為咗薇薇就戴番支持吓,不過搞生意要講天時地利人和,所以暫時都係拍劇,小品嘢交返太太做。」
藝人梁競徽和張振朗晚上(5日)為《獎門人》進行錄影,很久沒上「獎門人」的梁競徽自組隊伍,並找來陳煒和朱咪咪擔任正副隊長組成「豬隊友」,不過兩人異口同聲表示沒有信心勝出,皆因每次玩遊戲都會輸。問梁競徽是否轉戰回港發展?他指自己從未離開過香港,只因早前有特殊情況影響拍劇及登台,但自己又要養家,所以才轉做直播帶貨,不用出街都有機會賺錢,他稱:「依家會兼顧拍劇同帶貨,小朋友又開始大,要陪住佢哋成長,所以將重心留喺廣東省呢邊。」他又指做直播帶貨要親力親為,加上人手不足,所以辛苦過拍劇,他透露:「每晚要不停講嘢介紹產品,同普通吹水好唔同,個人會好攰,試過一晚有3、400萬的營業額,但可能中途有人退貨或賠償,實際賺幾多要個幾兩個月先結算到。」
近日正在拍攝新劇《執法者們》的梁競徽,直言很想與張振朗合作拍劇,但原來二人曾在《使徒行者》中有對手戲,當時剛入行的振朗飾演壞人,被梁競徽一拳打暈,他說:「有幾場戲嘅,但拍得好驚,講我掃走張枱同打佢,好彩有監製教路。」梁競徽笑言:「所以要同你拍返套劇,做兩兄弟一正一邪畀你打番拳。」另外,張振朗早前鬼崇入戲院支持女友楊偲泳參演的電影,他表示自己一向低調處理感情事,而且專心工作,問他可會陪女友出席金像獎?振朗甜絲絲表示:「我會喺屋企睇電視支持佢。」